Svein Hammer

**Svein Ottar Hammer** (født 1967) er en norsk sosiolog, lokalpolitiker (MDG) og sakprosaforfatter. Han debuterte som forfatter i 2016, og ga i 2024 ut sin sjette bok. Hans bøker har norsk politikk og samfunnsutvikling som gjennomgående tema.

Hammer er førstekandidat for Nordland MDG til stortingsvalget i 2025.

## Liv og virke
Hammer vokste opp på Hemnesberget i Nordland. Senere bodde han 30 år i Trondheim og flyttet i 2021  tilbake til Hemnesberget. Han er utdannet ved NTNU, med hovedfag i sosiologi i 1995. I 2003 fullførte han dr.polit.-graden, og arbeidet i 2005–2008 som samfunnsforsker ved NTNU. Hans forskning har handlet om politiske diskurser, styringskunst og samfunnsforming. I tillegg har han blant annet arbeidet som vurderings- og utviklingskonsulent i Trondheim kommune (2001–2005), som FoU-ansvarlig i Husbanken (2009–2012) samt miljøsosiolog ved Nord universitet i Bodø (2019–2021). Fra høsten 2021 begynte han som daglig leder ved Okstindan natur- og kulturpark med ansvar for bærekraftig samfunns- og næringsutvikling, men sa opp jobben etter kun tre måneder i stillingen.

I 1995 var han på sommeruniversitetet i Essex i England, og var deretter en tidlig bidragsyter til etableringen av diskursanalyse i norsk samfunnsvitenskap. Han arbeidet spesielt med Michel Foucaults forfatterskap, og ga i 2017 ut en introduksjonsbok til Foucaults analytiske univers.

I 1987 ledet han Hemnes Unge Høyre fram til tittelen «Norges beste Unge Høyre-forening». Han var medlem av Hemnes kommunestyre i årene 1987–1993. Tjue år senere ble han aktiv i MDG i Sør-Trøndelag, som valgkampleder i 2013 og fylkesleder i 2014. Høsten 2023 ble han innvalgt som medlem av Hemnes kommunestyre fra en fellesliste mellom MDG og Venstre.   

Han har gitt ut tre faglig-politiske bøker om grønn politikk og grønn samfunnsutvikling, og skriver om samfunn, politikk og kunnskap på sin egen blogg. Høsten 2024 ga han ut en bok med Hemnesbergets historie fra 1200-tallet til moderne tid.

## Utgivelser

; Bøker

*2016 *Fra evig vekst til grønn politikk*
*2017 *Foucault og den norske barnehagen. En introduksjon til Michel Foucaults analytiske univers*
*2018 *Framtidens Norge. På sporet av et grønnere samfunn*
*2020 *Sosialdemokrati versus nyliberalisme. Norsk styringskunst og samfunnsforming 1814–2020*
*2022 *Grønt manifest*
*2024 *Hemnesberget. En Norgeshistorie.*

; Andre tekster (utvalg)

* Diskursbegrepet i sosiologisk relieff &#x2013; ''Sosiologi i dag'' 4/2001
* *Hvordan kan vi måle dette?* &#x2013; Sosiologi i dag 4/2004
* *Samhandling i Trondheim kommune* &#x2013; kunnskapsrapport for Trondheim kommune, 2007
* *Styring, statistikk, subjektivitet* &#x2013; Tidsskrift for Samfunnsforskning 1/2008
* *The Mutual Construction of Statistics and Society* &#x2013; antologi, redaktør sammen med Ann Rudinow Sætnan og Heidi Mork Lomell samt forfatter av to kapitler, 2010    
* *Mangfold* &#x2013; refleksjonsnotat for Integrerings- og mangfoldsdirektoratet (IMDi), 2012
* *Hva er bærekraft?* &#x2013; i Samfunnsfag 8 fra Cappelen Damm, 2020
* *Sosiologien og natur/samfunn-veven* &#x2013; Norsk sosiologisk tidsskrift Vol.4, Utg.5: 291–299, 2020   

## Referanser


## Eksterne lenker
* Svein Hammer i Solum bokvennen forlag
* Svein Hammer i Institutt for filosofi og religionsvitenskap NTNU
* Hammerbloggen &#x2013; Offisiell nettside/blogg